als_Latn dik_Latn sag_Latn
Çahet PS: Dritan Prifti kandidat në Bashkinë e Tiranës për “Polin e Tretë”?
Skënder Gjinushi është parë pasditen e sotme me Dritan Priftin.
Ata kanë qëndruar bashkë në një nga kafenetë e ish-Bllokut ku edhe janë fotografuar.
Disa portale online aludojnë se Prifti dhe Doshi “po kërkojnë të blejnë” një parti sipas modelit Bushati-Lesi disa vite më parë.
I pyetur nga opozita.com Skënder Gjinushi e mohon shitjen e partisë por konfirmon mundësinë e kandidimit të Dritan Priftit si kandidat i Bashkisë së polit të tretë për Tiranën
“Nuk ka asgjë të vërtetë në këtë histori për shitje partie. Ja u takova me Dritan Priftin dhe ai është një potencial për Tiranën? Unë takoj shumë të njohur çdo ditë. Lajme të tilla i përhapin ata që janë mësuar të shesin e të blejnë gjithçka, në shtëpi, në parti e kudo”, tha Gjinushi për ‘opozita.com’.
Ish-ministri Prifti disa ditë më parë u shpreh se ka ardhur koha për t’iu rikthyer politikës.
Edhe deputeti Tom Doshi pas përjashtimit nga grupi i PS-së tha se është gati të konkurrojë me 61 kandidatë në zgjedhjet e 21 qershorit përballë mazhorancës.
Gjinushi njihet si një nga kritikët më të ashpër të koalicionit Rama-Meta. /opozita.com/
als_Latn als_Latn als_Latn als_Latn als_Latn als_Latn als_Latn als_Latn als_Latn